
Ca, 


D'ENSENYAMENT 
DE CATALUNYA 


1 Presentació 


L'inici del curs 1992-1993 ha anat precedit per un estiu atípic sense concurs- 
oposició a la funció pública docent, amb la decisió unilateral del Departament 
d'Ensenyament de no convocar-ne aquest any. Per contra, sí que se n'han con- 
vocat i realitzat en el territori MEC, Andalusia, Navarra i Canàries. 

La raó donada pel Departament és que el seu jurídic ha valorat que les 
sentències del Tribunal Superior de Justícia de Galícia i, anteriorment, la del 
Tribunal Superior de Justícia de València presenten duna base jurídica sòlida 
quan determinen com a inconstitucional que els opositors puguin accedir a una 
plaça sense haver arribat a 5 punts en la nota de coneixements. Alhora, el 
Departament anunciava que instaria al MEC la revisió del Reial Decret que 
regula la fórmula d'accés en el sentit d'aquestes sentències. 

Això fa que alguns sindicats hi vegin la possibilitat d'un accés per concurs de 
mèrits, mentre que la F.E.C. de CC.OO. demana la convocatòria immediata de 
la convocatòria d'accés en els termes acordats a la Mesa Sectorial d'Ensenyament 
del 15 de maig i interposa recurs de reposició en aquest sentit. 


2 Antecedents 


El sistema actual pren la seva base jurídica en la Transitòria 5a, 2n paràgraf 
de la LOGSE, on s'estableix que les tres primeres convocatòries d'ingrés en la 
funció pública que es produeixin després de l'entrada en vigor de la LOGSE 
s'hauran de realitzar conforme a un sistema de selecció en què es valoraran dos 
aspectes: per una banda, els coneixements sobre els continguts curriculars que 
hauran d'impartir els candidats seleccionats i el domini dels recursos didàctics 
i pedagògics, per una altra banda, els mèrits acadèmics, entre aquests, tindran 
una valoració preferent els serveis prestats a l'ensenyament públic. La transitòria 
acaba dient que per a la selecció dels aspirants es tindrà en compte la valoració 
ponderada i global d'ambdós apartats. 

És important, doncs, que tinguem present un seguit d'aspectes: primer, no 
s'està exempt de demostrar els coneixements, tant curriculars com de recursos 
didàctics: segon, els mèrits més valorats són els de serveis com a professor/a 
en nivells públics, tercer, el procediment d'accés es defineix com sistema de 
selecció: quart, en la selecció final, la valoració ha de ser globalitzada entre els 
dos aspectes (coneixements i mèrits), però ponderada, és a dir i entre nosaltres, 
sense passar-se. 

Qualsevol altre hipotètic sistema d'accés transitori que es formulés hauria 
d'ajustar-se a aquests quatre supòsits. Però, a més a més, hauria d'observar tot 
un seguit d'altres disposicions que resumim tot seguit: 

1r— La Constitució espanyola, en concret, els articles 14, 23 paràgraf 2n i 
103 paràgraf 8r. 

En aquests tres articles se'ns parla de la igualtat dels espanyols davant la 
llei, la qual s'estén també a l'accés a les funcions i càrrecs públics. Aquest accés 


ha de realitzar-se en condicions d'igualtat i d'acord amb els principis de mèrit 
i capacitat. Torna a aparèixer, aquí també, aquesta dualitat legal inseparable: 
mèrit i capacitat. 

2n— Pel que fa a la definició d'igualtat, la Sentència 67/1985 del 18 d'abril 
de la Sala 2a del Tribunal Constitucional situava aquest aspecte com a obser- 
vat sempre que, dins duna convocatòria pública, la puntuació per mèrits no 
sobrepassés el 3376 de la puntuació total i, per altra banda, que la presència 
de mèrits no redundés en un desigual nivell d'exigència dels opositors segons 
tinguin o no la possibilitat de dur determinats mèrits. És a dir, seria contrari a 
dret qualsevol sistema d'accés on els mèrits docents servissin per a seleccionar i 
no per a ordenar els opositors. 

3r— El sistema que han de seguir els diferents procediments de selecció de 
personal a la Funció Pública Docent es troba formulat en un seguit de lleis 
que passem a relacionar: Llei 30/1984 de 2 d'agost de mesures per a la Funció 
Pública a l'Administració de l'Estat, que es reflecteix a Catalunya en la Llei 
17/1985 de 23 de juliol de la Funció Pública de l'Administració de la Generalitat: 
i el Reial Decret 2223/1984 de 19 de desembre pel qual s'aprova el Reglament 
General d'Ingrés del Personal al Servei de l'Administració de l'Estat, que a 
Catalunya es desenvoluparà en el Decret 28/1986 de 30 de gener de Reglament de 
Selecció de Personal de l'Administració de la Generalitat de Catalunya. Abans 
de passar-ne a l'anàlisi, cal dir un parell de mots: primer, els Decrets no són 
altra cosa que el desenvolupament de les Lleis respectives pel que fa als temes 
de selecció de personal, segon, mentre no tinguem una Llei de la Funció Pública 
Docent, el corpus legislatiu anterior és de total aplicació sobre els docents. 

Els decrets anteriors fixen tres procediments per a l'ingrés en la Funció 
Pública: l'oposició (que es defineix com el normal), el concurs-oposició (que 
s'utilitzarà quan així ho requereixi la naturalesa de la funció a dur a terme) i el 
concurs (que es defineix com a excepcional i aplicable entre funcionaris). Ara bé, 
la Llei 30/1984 de 2 d'agost reconeix que podran dictar-se normes específiques 
per adequar l'ingrés a les peculiaritats del personal docent i investigador. 

El Decret català limita més encara les possibilitats del concurs: només 
s'utilitzarà 4per proveir llocs de treball corresponents a places singulars per- 
tanyents als cossos A i B que, per raó de les seves característiques i tecnificació 
requerida, han d'ésser proveides amb personal de mèrits rellevants i condicions 
excepcionalss. És a dir, segons això, no hi cabria, en el concurs de mèrits, el 
pas de l'interinatge al funcionariat de carrera. Afegeixen com a requisit de to- 
ta convocatòria de selecció el requisit de 4publicitats (és a dir, convocatòria 
pública). 

4t— La realització de la primera convocatòria de l'actual sistema d'accés anà 
envoltada d'un conjunt de recursos interposats pels opositors mal anomenats 
dlliuresa (ja que lliures són tots els qui no accedien des d'una reserva de places 
i no només aquells qui no aporten mèrits docents) i anà seguida d'una sèrie de 
sentències que s'anaren produint sobre aquells recursos, una de les quals ja ha 
estat contestada des del Tribunal Suprem, en ordre cronològic: Sentència del 
Tribunal Superior de Justícia de la Junta d'Andalusia, Sentència del Tribunal 
Superior de Justícia de Catalunya, Sentència del Tribunal Superior de Justícia de 
València, Sentència del Tribunal Suprem (en resposta a la del TSJ d'Andalusia), 
Sentència del Tribunal Superior de Justícia de Galícia i Sentència de l'Audiència 
Nacional de Madrid. 

Les dues primeres, la d'Andalusia i la de Catalunya atacaven el que conside- 


raven excessiva puntuació de mèrits en l'apartat de docència pública (el recurs 
a Catalunya fou retirat una setmana després d'haver-se fet pública la sentèn- 
cia), la de València reprenia aquest aspecte i hi afegia la consideració que no 
es demostra la capacitat (els coneixements) amb una nota inferior a 5 punts en 
l'apartat de la prova, la del Suprem responia a la d'Andalusia i legitimava la 
puntuació dels mèrits prevista pel Reial Decret en l'apartat de docència pública 
(amb la qual cosa, invalidava una part de la sentència del TSJ de València, a 
la vegada, però, hi responia implícitament en el Sisè Fonament de Dret apartat 
D tot dient que 4en la primera fase eliminatòria tots els aspirants es troben 
en absoluta igualtat de condicions, ja que a tots se'ls valoren els coneixements 
curriculars i domini dels recursos didàctics i pedagògics, l'expedient acadèmic 
i els cursos de formació i perfeccionament convocats per les Administracions 
Educatives o Universitats, els quals no són privatius de cap collectiu i poden 
haver estat realitzats per aspirants d'un o altre grup, essent necessari per su- 
perar aquesta primera fase haver assolit una puntuació mínima conjunta de 5 
puntsa ). 

El mes de maig es feia pública la del TSJ de Galícia que, reconeixent els 
mèrits com a correctes, invalidava el Reial Decret pel fet de no exigir 5 punts 
com a mínim en la prova de coneixements i permetre que aquesta puntuació fos 
assolida amb la suma de la puntuació de la prova i d'una part dels mèrits (els 
no-docents). La sentència de l'Audiència Nacional, esdevinguda dies després, 
validava totalment el Reial Decret i objectava als recurrents el fet que la presèn- 
cia de mèrits per docència en centres privats no és cap requisit de la LOGSE, 
per la qual cosa seria correcte un sistema d'accés que no contemplés cap mèrit 
per haver impartit docència en centres privats, a la vegada, però, invalidava 
el concurs de mèrits com a sistema d'accés conforme a la Transitòria 5a de la 
LOGSE. 

5è— L'estiu d'aquest any s'ha realitzat el procediment selectiu en el territori 
MEC, Andalusia, Navarra i Canàries, amb resultats que situen al voltant del 
8570 la mitjana d'aprovats entre el collectiu interí i substitut. Les xifres globals 
d'interins aprovats per territori són les segúents: 




















TERRITORI / TOTAL PRIMÀRIA TOTAL SECUNDÀRIA 
Andalusia 9094 8099 
Navarra 10096 9099 
Canàries 609 859 
MEC 754 9099 

















Per altra banda, el Ministeri d'Educació citarà els sindicats a partir de gener 
de 1993 per desenvolupar el sistema definitiu d'accés a la funció pública docent, 
el qual s'haurà de basar en l'Addicional 9a, paràgraf 3r de la LOGSE, és a dir, 
en un concurs-oposició. 

Finalment, la Comunitat Autònoma d'Eushadi està negociant un sistema 
d'accés transitori per a tres convocatòries idèntic al que s'està desenvolupant 
actualment a la resta de l'Estat i que ara es troba congelat a Catalunya. 


3 Legalitat del sistema actual 


Resumint tot l'anterior, i a l'hora de valorar la legalitat del sistema actual 
transitori d'accés a la funció pública docent, podem aprofitar el que es diu a la 
Sentència del Tribunal Suprem en els seus fonaments de dret 4t i 5è: el sistema 
normal d'accés a la funció pública docent és el de concurs-oposició (tal com 
disposa la Llei de la Funció Pública i la LOGSE a l'Addicional 9a, paràgraf 
3r, on parla del perfil del sistema d'accés definitiu que ha de seguir a les tres 
convocatòries transitòries), ara bé, donat el marge de maniobra que permet 
la Llei de la Funció Pública per al personal docent i investigador (i tal com 
havia fet aquella mateixa Llei per al personal interí i contractat d'aleshores), la 
Transitòria 5a de la LOGSE crea un 4sistema d'accésy que no és un concurs, 
una oposició ni un concurs-oposició, com la mateixa Sentència ens diu entre 
parèntesis i fora de tot discurs de fons. 

És precisament aquest fet —ens ve a dir la Sentència del Suprem-—, el que 
no sigui ni concurs ni oposició ni concurs-oposició, allò que fa que el sistema 
d'accés actual estigui dins la legalitat: si s'hagués de triar per un dels tres, la 
LOGSE hauria hagut d'inclinar-se pel de concurs-oposició, ara bé, l'article 19.2 
de la Llei de la Funció Pública permet que es dictin normes específiques, i com 
a tal (com a norma específica) és com s'ha d'entendre el sistema actual d'accés. 

Com es desprèn d'aquesta sentència, no existeix cap possibilitat d'èxit per 
a un sistema d'accés per concurs de mèrits com demanen alguns sindicats que 
han fet abstracció d'un parèntesi explicatiu i l'han volgut convertir en tot un 
fonament de dret. 

Les sentències de València i Galícia, per altra banda, insisteixen en la ne- 
cessitat de l'obtenció de 5 punts en la fase de coneixements: afegir mèrits per a 
arribar a aquest cinc és, asseguren, lesiu als principis de capacitat i igualtat. 

Deixant de banda el que diu el Tribunal Suprem al respecte en respondre al 
TSJ d'Andalusia i que ja hem esmentat anteriorment, obliden, els tribunals va- 
lencià i gallec, que la capacitat també queda demostrada, en part, en l'expedient 
acadèmic de cadascú, així ho reconeix el Reial Decret en possibilitar que se sumi 
com a mèrit en la prova de coneixements, la igualtat no queda lesionada en no 
haver cap mèrit d'aquesta primera fase que no pugui ser aportat per un opositor 
sense cap mena d'experiència docent o laboral (tothom ha d'aportar l'expedient 
acadèmic aprovat, per la qual cosa tothom suma punts, i tothom pot fer cursets 
en diferents entitats). 

És per aquests motius, bàsicament, que des de la F.E.C. de CC.OO. creiem 
en la legalitat del sistema actual d'accés i confiem que la resposta del Tribunal 
Suprem a les Sentències dels T'T.SS. de Justícia de València i Galícia no obligarà 
la retirada de l'actual Reial Decret i, és més, mantindrà la legalitat del sistema 
d'accés actual. 


4 Consequències de la congelació de l'oferta a 
Catalunya 


Davant la impossibilitat d'un concurs de mèrits, la pretensió del Departament 
d'Ensenyament d'instar al MEC a revocar el Reial Decret (ja que el Departa- 
ment no té competències per elaborar un Reial Decret) i canviar-lo per un altre 
conforme a les sentències, així com congelar la convocatòria a Catalunya sine 


die allegant 4inseguretat jurídica) només pot comportar per part sindical la 
defensa de l'actual sistema d'accés (no oblidem que el MEC no té altra pre- 
tensió que la de negociar un sistema d'accés definitiu i no pas transitori) i la 
interposició d'un recurs de reposició. 

Hem de tenir present que, en la interposició d'aquest recurs, es consideren 
un seguit de questions: 

1r— La decisió del Departament suposa una transgressió dels acords presos 
al si de la Mesa Sectorial d'Ensenyament i una violació del dret de negociació col- 
lectiva dels empleats públics (negociació de l'oferta pública d'ocupació). D'altra 
banda, la suspensió de la convocatòria tampoc no ha estat negociada. 

En aquest sentit, recordem que a la Mesa Sectorial d'Ensenyament de 15 de 
maig s'acordà convocar 2.893 places docents per a l'any 1992 i un seguit de mi- 
llores tècniques en el procediment de selecció (publicació diària de qualificacions, 
reserva de coneixement dels mèrits fins a haver acabat i haver estat qualificades 
totes les proves, etc). 

2n- Donat que durant el procés selectiu, els aspirants han de presentar-se a 
una prova on han de demostrar el seu domini de les llengúes catalana i castellana, 
és absurd allegar, com ho fa el Departament, problemes tècnico-jurídics quant 
a l'acreditació d'aquestes llengúes. 

83r— Les Sentències de Galícia i València rarament poden crear inseguretat 
jurídica a Catalunya, donat que una altra sentència de rang superior, com és la 
del Tribunal Suprem, valida el procés selectiu (tant explícitament, en la questió 
del barem de mèrits, com implícitament, en la questió de la forma d'aconseguir 
els cinc punts per superar la primera fase selectiva). 

4t — Finalment, la Resolució que ajorna la convocatòria del procés selectiu 
no ha estat encara publicada en el Diari Oficial de la Generalitat de Catalunya. 

Tot plegat crea un conjunt de defectes, alguns de forma i altres de fons, 
que fan que, des de la FEC de CC.OO. considerem que les veritables raons de 
l'ajornament del procediment selectiu a Catalunya s'hagin de buscar en l'actual 
incapacitat tècnica i política del Departament d'Ensenyament per complir els 
seus compromisos, en ple procés de descomposició organitzativa i sotmès a la 
interinitat en espera del nomenament del nou conseller. En aquest context, la 
decisió irregular d'ajornar la realització del procés selectiu només pot respondre 
a pressions inacceptables contra un acord de la Mesa Sectorial d'Ensenyament 
i a la irresponsabilitat dels actuals gestors del Departament. 


5 Perspectives de futur 


A l'entretant, hem d'afegir tres aspectes que no han quedat encara reflectits: 
en primer lloc, la convocatòria d'accés del 1991 va reduir en una tercera part la 
xifra del professorat interí i substitut a Catalunya (van superar el procés 2.493 
interins i substituts), tot rebaixant-ne la xifra a 4.400. Al llarg del curs 1991- 
1992, la xifra global d'aquest professorat s'incrementà fins a assolir al voltant 
dels 6.500, és a dir, en termes absoluts, el 30 de juny d'enguany es recuperava 
la xifra de professorat interí i substitut d'abans que es convoqués la primera de 
les tres convocatòries transitòries del sistema actual d'accés a la funció pública 
docent. 

En segon lloc, els diaris 4La Vanguardia) i 4El Periódicoy de dimecres 22 
de juliol de 1992 publicaven unes declaracions de Jordi Pujol, President de la 


Generalitat, en què anunciava uns pressupostos restrictius de la Generalitat per 
al 1993 que revisaven a fons la situació de la plantilla dels treballadors de la 
Generalitat, (en la qual —deia— està absolutament tancada l'entrada de gent 
nova i en la qual no es cobreixen ni tan sols les baixes ni es renoven els contractes 
interins a fi de reduir el màxim de despeses possibles). 

En tercer lloc, un colectiu d'interins/es, amb un advocat particular estan 
tramitant un recurs (que, a hores d'ara, sembla que ja s'ha fallat) perquè es facin 
contractes laborals indefinits al professorat interí. Això, al nostre entendre i al 
dels nostres advocats, no té cap viabilitat jurídica pels segúents motius (a més 
dels que s'han anat desgranant): 


(a) La Llei de la Funció Pública, que hem esmentat abans, específica que 
els cossos docents han d'ésser ocupats per funcionaris. Alguns contractes 
laborals que es realitzaven abans d'ésser publicades aquestes lleis estan 
vivint un procés de funcionarització. 


(b) Allò que estableix el règim laboral (al cap de tres anys de contracte el 
personal contractat passa a ser fix en plantilla o bé se li rescindeix el 
contracte) no és aplicable al règim administratiu, règim en el qual es fan 
els nomenaments del professorat interí i, també, del professorat substitut. 


(c) Tota plaça pública (en règim laboral o funcionari) ha d'haver estat con- 
vocada públicament mitjançant el DOGC o el BOE abans d'adjudicar-se 
a ningú de forma indefinida, la qual cosa no s'observa en el cas de les 
adjudicacions d'interinatges o substitucions. 


Davant de tot això, la FEC de CC.OO. proposa, com ja va proposar junta- 
ment amb la resta de sindicats que tenen representació en la Mesa Sectorial 
d'Ensenyament (USTEC, STE's, UGT, CSIF i CEMATSE) mitjançant carta 
soHMicitant Mesa i entrada per registre el 27 de maig de 1992, els segúents punts: 

1r— Extensió dels acords sobre estabilitat en temps i collectius afectats. 

2n— Contractació mínima d'un any i estudi de les titulacions, facilitant que 
es pugui impartir totes les assignatures que la seva formació possibiliti. 

3r— Augment de l'oferta pública d'ocupació per a properes convocatòries. 

4t— Garantia d'oferta de places d'accés per a totes i cadascuna de les espe- 
cialitats on hi ha interinatges. 

5è- Mesures que garanteixin la possibilitat que tots els interins i interines es 
puguin presentar al sistema d'accés amb la titulació que els ha servit per a ésser 
contractat. 

Després de tot el que s'ha dit, potser no cal recordar que la FEC de CC.OO. 
demana que es realitzin les dues darreres convocatòries amb un accés que no 
empitjori el sistema actual. 

